มันนี่ทูเดย์
รายงานข่าวจากธนาคารแห่งประเทศไทย (ธปท.) เปิดเผยว่า
29 ต.ค. 2565

แบงก์ชาติร่วมมือมาเลย์-อินโดฯ
รายงานข่าวจากธนาคารแห่งประเทศไทย (ธปท.) เปิดเผยว่า นายวิรไท สันติประภพ ผู้ว่าการ ธปท. ลงนามในบันทึกความเข้าใจทวิภาคีว่าด้วยการจัดตั้งกลไกการชำระเงินสกุลท้องถิ่นเพื่อสนับสนุนการค้าและการลงทุน 2 ฉบับ ระหว่างธนาคารกลางมาเลเซียกับธนาคารกลางอินโดนีเซีย และ ธปท.กับธนาคารกลางอินโดนีเซีย เพื่อส่งเสริมการใช้เงินสกุลท้องถิ่นในการชำระธุรกรรมการค้าและการลงทุนระหว่างกัน
สภาพคล่องเดือน พ.ย. 2559 ตึงตัวขึ้น
ศูนย์วิจัยกสิกรไทย รายงานว่า เดือน พ.ย. 2559 ระบบธนาคารพาณิชย์ไทยมีเงินให้สินเชื่อสุทธิ 10.57 ล้านล้านบาท เพิ่มขึ้นจากเดือนก่อน 5 หมื่นล้านบาท และเพิ่มขึ้น 1.92% จากช่วงเดียวกันปีก่อน ขณะที่เงินฝากหดตัวจากเดือนก่อน 6 หมื่นล้านบาท สู่ระดับ 11.30 ล้านล้านบาท เนื่องจากเริ่มปีงบประมาณ 2560 ทำให้มีการเบิกจ่ายเงินฝากจากภาครัฐค่อนข้างมาก แต่เงินฝากเพิ่มขึ้นจากช่วงเดียวกันปีก่อน 1.47%
ทุนสำรองลดลง 1.5 พันล้านเหรียญสหรัฐ
ธนาคารแห่งประเทศไทย (ธปท.) รายงานว่า ทุนสำรองเงินตราต่างประเทศของไทย ณ วันที่ 16 ธ.ค. 2559 อยู่ที่ 172.6 พันล้านเหรียญสหรัฐ หรือ 6,213 พันล้านบาท (อัตราแลกเปลี่ยน 36 บาท/เหรียญสหรัฐ) ลดลง 1,500 ล้านเหรียญสหรัฐ จากวันที่ 9 ธ.ค. อยู่ที่ 174.1 พันล้านเหรียญสหรัฐ หรือ 6,267 พันล้านบาท ส่วนฐานะฟอร์เวิร์ดสุทธิของไทย วันที่ 16 ธ.ค. 2559 อยู่ที่ 24.3 พันล้านเหรียญสหรัฐ